**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Jogi Bizottsága 2022. február 21-i ülésére**

**Javaslat a Savaria Megyei Hatókörű Városi Múzeum pályázaton történő részvételének jóváhagyására**

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja kimondja, hogy a Gazdasági és Jogi Bizottság a pénzügyekkel, vagyongazdálkodással kapcsolatos feladatai körében jóváhagyja az önkormányzat vagy intézményei által benyújtásra kerülő európai uniós és egyéb pályázatokat, amennyiben azok önrészt nem igényelnek.

A Savaria Megyei Hatókörű Városi Múzeum az alábbi - önerőt nem igénylő - pályázatokat kívánja benyújtani a Nemzeti Kulturális Alap kollégiumaihoz:

Fotóművészeti Kollégium

* „Reismannok a 20. századból” c. fotótörténeti kiállítás megrendezése a Savaria Múzeumban (III. ütem)
* A fenti kiállításhoz kapcsolódó fórumok, előadások, workshopok megrendezése a Savaria Múzeumban

Iparművészeti Kollégium

* A Velemi Textilművészeti Alkotótelep 1975-83 c. csoportos kiállítás megrendezése a Szombathelyi Képtárban
* Iparművészeti szakember részvétele a 17. Nemzetközi Textilművészeti Triennálén, a lengyelországi Lódz-ben
* „Iparművészet nem csak a szemnek” c. iparművészeti workshopok megrendezése a Karácsonyi Vásárhoz kapcsolódóan

Népművészeti Kollégium

* Szent Márton-napi országos vásár megrendezése a Vasi Skanzenben

Ismeretterjesztés és Környezetkultúra Kollégium

* „TeTT” c. időszaki kiállítássorozathoz kapcsolódó előadássorozat megrendezése a Savaria Megyei Hatókörű Városi Múzeumban
* „Kutatók éjszakája” c. ismeretterjesztő rendezvény megszervezése a Savaria Múzeumban

Közművelődési Kollégium

* Café Atelier” c. összművészeti teraszrendezvények a Savaria Megyei Hatókörű Városi Múzeumban

Örökségvédelmi Kollégium

* Régész-muzeológus részvétele a XXV. Nemzetközi Limes Kongresszuson Nijmegenben, Hollandiában

Múzeumok Kollégiuma

* Időszaki kiállítások megrendezése a Savaria Megyei Hatókörű Városi Múzeumban
* Az időszaki kiállításokhoz kapcsolódó ismeretterjesztő és családi rendezvények, programok megvalósítása
* A Savaria – Vas megyei múzeumok értesítője 45. kötetének megjelentetése

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. február „ ”**

**/: Horváth Soma :/**

**HATÁROZATI JAVASLAT**

**…../2022. (II.21.) GJB. számú határozat**

A Gazdasági és Jogi Bizottság a „Javaslat a Savaria Megyei Hatókörű Városi Múzeum pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja alapján jóváhagyja a Savaria Megyei Hatókörű Városi Múzeum alábbi, önrészt nem igénylő pályázatainak benyújtását a Nemzeti Kulturális Alap kollégiumainak felhívására:

Fotóművészeti Kollégium

* „Reismannok a 20. századból” c. fotótörténeti kiállítás megrendezése a Savaria Múzeumban (III. ütem)
* A fenti kiállításhoz kapcsolódó fórumok, előadások, workshopok megrendezése a Savaria Múzeumban

Iparművészeti Kollégium

* A Velemi Textilművészeti Alkotótelep 1975-83 c. csoportos kiállítás megrendezése a Szombathelyi Képtárban
* Iparművészeti szakember részvétele a 17. Nemzetközi Textilművészeti Triennálén, a lengyelországi Lódz-ben
* „Iparművészet nem csak a szemnek” c. iparművészeti workshopok megrendezése a Karácsonyi Vásárhoz kapcsolódóan

Népművészeti Kollégium

* Szent Márton-napi országos vásár megrendezése a Vasi Skanzenben

Ismeretterjesztés és Környezetkultúra Kollégium

* „TeTT” c. időszaki kiállítássorozathoz kapcsolódó előadássorozat megrendezése a Savaria Megyei Hatókörű Városi Múzeumban
* „Kutatók éjszakája” c. ismeretterjesztő rendezvény megszervezése a Savaria Múzeumban

Közművelődési Kollégium

* „Café Atelier” c. összművészeti teraszrendezvények a Savaria Megyei Hatókörű Városi Múzeumban

Örökségvédelmi Kollégium

* Régész-muzeológus részvétele a XXV. Nemzetközi Limes Kongresszuson Nijmegenben, Hollandiában

Múzeumok Kollégiuma

* Időszaki kiállítások megrendezése a Savaria Megyei Hatókörű Városi Múzeumban
* Az időszaki kiállításokhoz kapcsolódó ismeretterjesztő és családi rendezvények, programok megvalósítása
* A Savaria – Vas megyei múzeumok értesítője 45. kötetének megjelentetése

**Felelős:**  Bokányi Adrienn, a Gazdasági és Jogi Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője,

 Csapláros Andrea, a Savaria Megyei Hatókörű Városi Múzeum igazgatója)

**Határidő:** azonnal